ישיבת קול תורה לצעירים

ישיבת קול תורה לצעירים היא ישיבה קטנה חרדית-ליטאית המשוייכת לישיבת קול תורה, ושוכנת סמוך אליה, בשכונת בית וגן בירושלים. ערך מורחב – ישיבת קול תורה הישיבה היא חלק מהישיבה הגדולה שנוסדה בשנת תרצ"ט (1939) על ידי הרב יחיאל מיכל שלזינגר, ששימש קודם לכן כמורה הוראה ור"מ בפרנקפורט, והרב ברוך קונשטט, ששימש כאב בית דין וראש ישיבה בעיר פולדה, עבור נוער שעלה ממערב אירופה. הישיבה הוקמה בעקבות אירועי "ליל הבדולח", עבור יוצאי גרמניה שעלו לארץ ישראל. מלכתחילה נוסדה הישיבה במתכונת הישיבתית של ישיבות ליטא והונגריה ובדרך הלימוד הליטאית, אולם היא הייתה מושפעת במידה מסוימת מהגותו של הרב שמשון בן רפאל הירש ומאסכולת "תורה עם דרך ארץ" שאותה ייסד והייתה נפוצה בישיבות בגרמניה. השיעורים בישיבה נמסרו בלשון הקודש וכך התנהלו גם הסדרים. יהודי ירושלים בני היישוב הישן, שלא הורגלו לסוג זה של ישיבות, נהגו לכנותה בעוקצנות: "קולטורה", שמשמעותה תרבות בלועזית. שמה של הישיבה ניתן לה על ידי הרבנית מטל שלזינגר, רעייתו של ראש הישיבה, שאמרה כי "קול לימוד התורה של בעלה ערב לה יותר מכל התענוגות הגשמיים שהותירה אחריה בגרמניה". עד סוף שנות ה-70 פעלו הישיבה גדולה והקטנה כמסגרת אחת, בשלב מסוים הן נפרדו לשני מסגרות שונות.[דרוש מקור] הבעלות על הישיבה התחלקה בין הרבנים למשפחת שלזינגר לבין משפחת קונשטט. בשנת 1994 עם פטירתו של הרב אלחנן משה קונשטט מונה הרב יחזקאל קורן לכהן כראש הישיבה לבקשתו של הרב שלמה זלמן אוירבך, במקביל לתפקידו כמגיד שיעור בישיבה הקטנה. הרב ישראל בונדהיים (ר"מ עיון בשיעור א' מ-1951 עד לפטירתו ב-2014) הרב יונה מרצבך (ר"מ עיון בשיעור ב' מ-תש"כ עד לפטירתו ב-תשמ"א) הרב אלכסנדר דינקל (ר"מ מ-תש"כ עד לפטירתו ב-תשמ"ד) הרב דב זאב שטיינהויז (משגיח הישיבה מהקמתה עד לפטירתו ב-תשנ"ג) הרב יעקב שטיינהויז (כיום בצוות של הישיבה הגדולה) הרב יחזקאל קורן (ר"מ עיון בשיעור ג' מ-1985 וראש הישיבה מ-1995 עד לפטירתו ב-2020) הרב ישראל גנס (משגיח הישיבה מ-תשנ"ג ובהמשך ר"מ עיון בשיעור א' עד לעזיבתו ב-2021) הרב יעקב רבינוביץ' תאומים (ר"מ בשיעור ב' בעיון ובהמשך בבקיאות עד 15 שנים קודם פטירתו ב-תשפ"א) הרב משה מרצבך (ר"מ עיון בשיעור ב' עד לעזיבתו ב-תשפ"ג) הרב ברוך שפירא (ר"מ בקיאות בשיעור א' עד לעזיבתו ב-תשפ"ד) הישיבה קטנה, הכוללת פנימיה, היא מהישיבות הגדולות והמובילות בירושלים, ובכלל. הישיבה נחשבת לישיבה בעלת משטר יחסית לשאר הישיבות ועם זאת הביקוש אליה גדול. אחד המאפיינים שגורמים לביקוש הגדול הוא שהישיבה משלבת בתוכה את כל סוגי הבחורים והמשפחות, מה שמייצר ביקוש מכלל אזורי העיר, כאשר חלק גדול מקרב ההורים השולחים לישיבה, הם בוגרי הישיבה בעצמם. יותר מרבע מכל שיעור הנכנס לישיבה מורכב מבחורים הגרים בבית וגן, רובם הגדול מתלמוד תורה אחיעזר, מספר בחורים נוספים מתלמוד תורה חקרי לב ומ-2022 אף מתלמוד תורה לויכטר. הישיבה מעדיפה בחורים מבית וגן, משום שאינם צריכים פנימייה. תלמודי תורה נוספים השולחים לישיבה הם המסורה מרמת שלמה, אבני שלמה מגבעת שאול, אורחות אי"ש והרא"ם מהר נוף, קהילת קמניץ מנווה יעקב, חוות דעת ושערי דעת מרמות, חכמת שלמה מסנהדריה, ועוד. הישיבה שולחת בכל שנה רבים מתלמידיה המסיימים את הישיבה לישיבות גדולות המובחרות ביותר בציבור הליטאי, כשרוב השיעור המסיים את הישיבה מתחלק בין ישיבת חברון, לישיבת פוניבז'. הישיבה משדלת את הבחורים שלא ללכת לישיבת חברון, ובשנת 2018 אף נשלחו כמחצית מהכמות אותה הייתה שולחת מדי שנה לחברון, זאת לאחר שאחד מבכירי צוות הישיבה הפציר בבחורים שלא לשלוח אליה טפסי רישום. עם זאת מדי שנה כמות גדולה ביחס לשאר הישיבות, ולפעמים אף הגדולה ביותר, נשלחת לשם. הישיבה מונה כיום כ-300 בחורים. בשנת תשפ"ד (2023) התקבלו 102 בחורים לשיעור א'. ראש הישיבה: הרב שלמה שלזינגר, בנו של הרב משה יהודה שלזינגר. משגיח: הרב אביעזר שפירא, רב בית המדרש של חסידות דרוהוביץ'. משגיחים נוספים: הרב יששכר כהן והרב מאיר פליטו, שהתווסף לצוות הישיבה מאז מגפת הקורונה, אז הרב כהן לא יכול היה להגיע מפאת מחלה. שיעור א': עיון: הרב חנוך מייזליש והרב יעקב לנג (נכדו של הרב זאב לנג מזכיר הישיבה בעבר). בקיאות: הרב אלחנן שנברגר (בנו של יוסף שנברגר אדריכל הישיבה הגדולה, וגיסו של הרב גנס) והרב דניאל ברויאר (בנו של הרב שלמה ברויאר ומשיב בישיבת שערי שמועות). שיעור ב' עיון: הרב בן ציון שפירא והרב אברהם ישעיהו סטפנסקי. בקיאות: הרב יחיאל שלזינגר (בנו של הרב משה יהודה שלזינגר ואחיו של הרב שלמה שלזינגר ראשי הישיבה גדולה) והרב אליהו רבינוביץ' תאומים (בנו של הרב יעקב רבינוביץ' תאומים). שיעור ג' עיון: הרב מאיר קוט (המשמש בנוסף כר"מ בישיבה לצעירים בשכונת נווה יעקב) והרב חיים דומב. בקיאות: הרב איתמר שוהם (חתנו של הרב יחזקאל קורן). ישיבת תפארת התלמוד ישיבת אמרי נועם ישיבה קטנה מדיה וקבצים בנושא ישיבת קול תורה לצעירים בוויקישיתוף ישיבת קול תורה (ירושלים), דף שער בספרייה הלאומית ישיבת קול תורה, באתר "גיידסטאר ישראל" שיחות ושיעורים מרבני הישיבה בקול הלשון קול תורה, באתר יד מאיר ישיבת קול תורה - תגית, באתר בחדרי חרדים ישיבת קול תורה - תגית, באתר כיכר השבת קול תורה - תגית, באתר כיכר השבת ישיבת קול תורה - תגית, באתר JDN שלוש שנים ישיבת קול תורה, הצופה, 17 ביולי 1942 ישיבת "קול תורה" בירושלים, הצופה, 27 ביוני 1947 מיכאל יעקובסון: סיבוב בישיבת קול תורה בשכונת בית וגן, באתר 'חלון אחורי', 30 בינואר 2019 מגלות לגאולה סרט תדמית על "קול תורה" תחילת שנות האלפיים, סרטון בערוץ "ועד הידידים", באתר יוטיוב (אורך: 8:14) כיפת הברזל הרוחנית של עם ישראל - נכנסה לפעולה השבוע!, סרטון בערוץ "דרשו | Dirshu", באתר יוטיוב (אורך: 4:01) הכנסת ספר תורה - ישיבת קול תורה - ר"ח אדר ב' תשע"ט, סרטון בערוץ "shiezoli", באתר יוטיוב (אורך: 15:14) ירושלים, קול תורה ישיבה לנוער מערב אירופה, דבר, 27 באוגוסט 1939 שלזינגר, יחיאל מיכל, הגדה של פסח <שאל אביך ויגדך>, ירושלים, תשנ"ט, עמ' 76-79, באתר אוצר החכמה (צפייה חופשית – מותנית ברישום) מהו מקור השם של ישיבת קול תורה?, באתר דרשו, ‏6 בינואר 2021, מתוך ספר אוצרותיך אמלא ישראל כהן, ברוך דיין האמת: הגאון הרב ישראל בונדהיים זצ"ל, באתר כיכר השבת, ‏3 באוגוסט 2014 אחיו אהרון ובנו יעקב היו רמ"ים בישיבה משה ויסברג, אבל בקול תורה: הגאון רבי יחקאל קורן זצ"ל, באתר בחדרי חרדים, 12 באוקטובר 2020 ; אבי רבינא, ‏לאחר מאבק בקורונה: נפטר הגר"י קורן זצ"ל, באתר כיכר השבת, 12 באוקטובר 2020 את מקומו כר"מ החליף לתקופה קצרה אחיינו הרב יוסף מרדכי קונשטט, (משה ויסברג, העילוי שמונה לר"מ בישיבה קטנה החשובה, באתר בחדרי חרדים, 12 באפריל 2021) במהלך מחלתו במשך 15 שנים עד לפטירתו מילא את מקומו הרב שמואל נוסבוים שקודם לכן היה משיב בישיבה נכדו של הרב יונה מרצבך ובנו של הרב דוד צבי מרצבך (משה ויסברג, המלמד: הרב הגאון רבי דוד צבי מרצבך זצ"ל, באתר בחדרי חרדים, 16 בדצמבר 2022) אבי רבינא, הרב חברוני התייעץ עם מרן הגר"ח אם לסלק את הבחורים, באתר כיכר השבת, ‏19 ביולי 2018 משה ויסברג, מיוחד: הצצה לעולם הישיבות הקטנות בירושלים, באתר בחדרי חרדים, ‏15 ביולי 2023